奉和聖製送張尚書巡邊
作者：王翰
朝代：唐

paragraphs: 紫綬尚書印，朱軿丞相車。
登朝身許國，出閫將辭家。
不憚炎蒸苦，親嘗走集賒。
選徒軍有政，誓卒爾無譁。
帝樂風初起，王城日半斜。
寵行流聖作，寅餞照台華。
騎歷河南樹，旌搖塞北沙。
榮懷應盡服，嚴殺已先加。
業峻靈祇保，功成道路嗟。
寧如鑿空使，遠致石榴花。